“માને જોઈ જોઇને જ હું શીખી કે મુશ્કેલીઓનો સામનો કેવી રીતે કરાય છે. તેણે જન્મથી જ મને પિતાની ઉણપ વર્તાવા દીધી નહોતી. એ વાતની ચિંતા થવા દીધી નહોતી કે પરિવારના મોભી તરીકે પિતા અમારી સાથે ઘરે નહોતા. તે તમામ ભૂમિકાઓ એક સાથે નિભાવતી રહી. જે પુરુષ તેને હેરાન કરવાની કોશિશ કરતાં તેની સાથે તે લડતી-ઝઘડતી. કોઈનાયે ટેકા વિના અડિખમ ઊભી રહી અને મને શીખવાડ્યું કે વિપરીત સંજોગો ઊભા થાય તો સમાજ સામે કેવી રીતે ઊભા થઈ જવું અને મુકાબલો કરવો.”